paragraph_text: Secure Shell (kratica: SSH, ssh) je mrežni protokol koji korisnicima omogućuje uspostavu sigurnog komunikacijskog kanala između dva računala putem računalne mreže. Napravljen je zato da bi korisniku jednog računala dao mrežni pristup komandnoj liniji na drugom računalu, ali se koristi i za druge svrhe. Sličan je protokolu telnet, te je napravljen kao sigurnija nadogradnja istog. Naime, prijašnji protokoli, kao što su telnet, RSH i rexec, prenosili su sve podatke, pa i komande i korisnikovu lozinku bez enkripcije, te je tako svatko tko je prisluškivao vezu između dva računala mogao ukrasti bilo koje tajne informacije koje bi bile razmijenjene telnetom i drugim protokolima.What is Secure Shell? (Što je Secure Shell?), Technopedia.com, pristupljeno 1. studenog 2020. Analogon toga na webu je zamjena protokola HTTP s HTTPS. Najkorišteniji web preglednici, kao što su Mozilla Firefox i Google Chrome, danas upozoravaju korisnike da su stranice poslužene preko HTTP protokola nesigurne.<ref>Communicating the Dangers of Non-Secure HTTP (O opasnostima nesigurnog protokola HTTP), Mozilla, pristupljeno 1. studenog 2020. <ref>https://www.cert.hr/29200/, objavljeno 9. rujna 2016., pristupljeno 30. travnja 2018.